**УПУТСТВО**

**ЗА ПРИПРЕМУ НАЦРТА БУЏЕТА ОПШТИНЕ ОСЕЧИНА**

**ЗА** **2015. ГОДИНУ**

1. **УВОД**

У складу са чланом 31., чланом 36а и чланом 40. Закона о буџетском систему

("Сл. гласник РС", бр. 54/2009, 73/2010, 101/2010, 101/2011, 93/2012, 62/2013, 63/2013 - испр. и 108/2013), по добијању Фискалне стратегије, локални орган управе надлежан за финансије доставља директним корисницима средстава буџета локалне власти упутство за припрему буџета локалне власти. Чланом 30. став 1. тачка 11. до 5. јула – министар финансија доставља упутство за припрему одлуке о буџету локалној власти.

Министар финансија није доставио у складу са напред наведеним законским

основом и роком Упутство за припрему буџета локалне власти, као ни Фискалну стратегију за 2015. годину са пројекцијама за 2016. и 2017. годину. Из тог разлога процес планирања буџета Општине Осечина започиње се на основу Фискалне стратегије за 2014. годину са пројекцијама за 2015. и 2016. годину.

Упутство које Вам достављамо у прилогу садржи основне економске претпоставке, смернице и параметре на основу којих су директни корисници у обавези да израде предлог финансијског плана за 2015. годину. На основу члана 41. Закона о буџетском систему („Сл.гласник РС“, бр. 54/2009,73/2010,101/2010,101/2011, 93/2012, 62/2013 и 63/2013) директни корисници средстава буџета општине Осечина су у обавези да проследе својим индиректним корисницима, за које су надлежни, Упутство за припрему буџета локалне власти, а ради израде предлога финансијских планова, и изврше њихово обједињавање и сачине предлог финансијског плана који ће доставити надлежном органу за финансије у наведеном року.

По достављању наведених аката од стране Министарства финансија Републике Србије извршићемо допуну овог упутства у оквиру законом предвиђеног рока.

**2. ПРОЈЕКЦИЈА ОСНОВНИХ МАКРОЕКОНОМСКИХ ПОКАЗАТЕЉА**

**ЗА 2015. ГОДИНУ И ДВЕ НАРЕДНЕ ГОДИНЕ**

Пројекција основних макроекономских показатеља за 2015.г. објављена је на

званичном wеб-сајту Министарства финансија и у наставку дајемо извод најбитнијих

елемената који су основ за планирање на локалном нивоу.

Макроекономске пројекције за период од 2014. до 2016. године указују на успорену путању опоравка. Пројектована просечна стопа раста БДП за наредне три године од 1,6% заснована је, пре свега, на опоравку инвестиционе активности и расту извоза. Убрзање раста извоза и инвестиција су носећи развојни фактори који ће, уз реструктурирање привреде у правцу разменљивих добара, омогућити стварање основе за одржив раст привреде, уз смањивање унутрашње и спољне макроекономске неравнотеже.

Предвиђени кумулативни реални раст БДП од 4,9% у наредне три године заснован је на расту инвестиција и извоза робе и услуга по просечној годишњој реалној стопи од 7,7% и 7,1%, респективно, уз просечни годишњи пад личне потрошње (-0,9%) и државне потрошње (-3,4%). На тим основама обезбедиће се повећање продуктивности, као и промена привредне структуре у правцу раста удела индустрије и извоза у БДП.

Средњорочна макроекономска пројекција предвиђа да се на крају 2016. године

обезбеди повећање удела инвестиција на 22,7% БДП, смањење удела државне потрошње у БДП на 16,4% и повећање удела извоза робе и услуга у БДП на 50,1%. При томе, у наредне три године предвиђа се повећање удела домаће штедње у БДП захваљујући расту приватне штедње.


Неопходан је нето прилив страних инвестиција од око 1,6 млрд евра просечно

годишње, уз промену структуре улагања ка сектору разменљивих добара. Финансирање

платног биланса подразумева истовремено смањивање удела дефицита робе и услуга и

дефицита текућих трансакција (са донацијама) у БДП на 7,4% и 3,5%, респективно на крају 2016. године, како би се обезбедило смањивање апсорпционог јаза, одрживост спољног дуга, екстерна ликвидност и солвентност.


Табела - Пројекција основних макроекономских показатеља Републике Србије



Процењује се да ће на раст потенцијалног БДП у наредним годинама позитивно

утицати јачање инвестиционе активности и у мањој мери раст стопе партиципације. Очекивано повећање незапослености услед завршетка процеса реструктурирања предузећа под контролом државе биће делимично ублажено порастом нето запослености у приватном сектору. Такође, процењује се да ће инвестиције у фиксне фондове дати највећи допринос потенцијалној стопи раста у наредном периоду, док ће допринос рада потенцијалној стопи БДП бити позитиван у 2016. години.


Графикон - Реални раст БДП: остварена стопа и дугорочни тренд, у %




Очекује се да ће укупна запосленост успорити пад у 2014. и 2015. години, након

оштрог пада у претходним годинама, док се у 2016. години очекује благи раст запослености у приватном сектору. Средњорочна пројекција запослености заснива се на пројектованом расту БДП и повећању инвестиција. Такође, у пројекцију запослености укључен је и ефекат завршетка процеса реструктурирања предузећа под контролом државе, у складу са усвојеним Акционим планом Владе. Истовремено, очекује се формирање тренда повећања стопе запослености захваљујући повећању инвестиција у отварање нових радних места у приватном сектору. Од посебног значаја за продуктивно запошљавање у наредном периоду јесте реформа правног оквира тржишта рада, пре свега, отклањањем препрека код запошљавања, смањивањем трошкова радне снаге са циљем да се повећа стопа запослености, смањи рад на црно и повећа конкурентност привреде.

Графикон - Пројекција стопе незапослености, у %



Средњорочна пројекција инфлације заснована је на планираној фискалној политици, стабилнијим ценама хране, контроли повећања регулисаних цена, смањењу премије ризика, повећању капиталних прилива, смањењу инфлаторних очекивања, као и побољшању светских економских изгледа. На тим основама обезбедиће се одржавање инфлације у наредне три године на нивоу од 5,5% до 4,5%.



Кључни ризици остварења пројекције инфлације односе се на раст трошковних

притисака на цене хране, могућност бржег раста регулисаних цена и увозних цена од

очекиваног, могућност раста премије ризика, депресијацијских притисака и инфлаторних очекивања, као и на спор и дуготрајан опоравак светске привреде.

**Ризици остваривања пројекције**

Фискална стратегија у овом делу приказује главне екстерне и интерне ризике

остваривања предвиђеног макроекономског сценарија. Кључни екстерни ризик остварења пројекције првенствено је везан за неизвесности у погледу опоравка светске привреде, посебно привреде евро зоне. Глобални економски опоравак се успорава уз значајне разлике у стопама раста међу групацијама земаља. Привреде САД и Немачке остварују позитивне стопе раста са сигналима успоравања, док привреде ЕУ стагнирају, а привреде евро зоне су у рецесији. Повећању ризика у погледу опоравка глобалне и европске привреде који битно утиче на опоравак земаља у региону у великој мери доприноси неизвестан исход економске и политичке кризе у ЕУ везан за кризу евра.


**Алтернативни сценарио раста у периоду 2014 – 2016. Године**

Имајући у виду изражене унутрашње ризике остваривања макроекономске пројекције за 2014. годину и наредне две године, урађен је алтернативни сценарио са нижим привредним растом у наредном средњорочном периоду у односу на приказани основни сценарио са умереним привредним растом.

Алтернативни сценарио полази од кључне претпоставке да у наредне три године

постоји ризик од успоренијег раста домаће тражње, пре свега инвестиционе потрошње као покретача привредне активности, као и личне потрошње становништва. Томе треба додати и унутрашњи ризик везан за одлагање и успоравање структурних реформи планираних за наредни средњорочни период услед чега би изостали значајни ефекти спровођења реформи на стабилизацију јавних финансија и убрзање привредног раста. На привредну активност би негативно утицао и екстерни ризик везан за спорији опоравак привреде ЕУ 28 и земаља у окружењу који би знатније смањио извозну тражњу и капиталне приливе као основне покретаче раста.

Полазећи од наведених претпоставки на којима је заснован алтернативни сценарио пројектована је просечна годишња стопа реалног раста БДП у периоду 2014–2016. године од 0,7%, с тим што би стопа раста БДП у 2014. години била негативна (-0,5%). На успорену путању опоравка Српске привреде указује и ниска кумулативна стопа реалног раста БДП од 2,0%. Предвиђени просечни и кумулативни реални раст БДП заснован је на реалном расту извоза робе и услуга по просечној годишњој стопи од 5,7% и на реалном расту инвестиција у фиксне фондове по просечној годишњој стопи од 3,0%. При томе, лична и државна потрошња реално би опале, док би главни допринос расту БДП у наредне три године дао нето извоз (1,4 п.п).



Главни ризик и основног и алтернативног сценарија раста везан је и за спорији раст унутрашње тражње од очекиваног.

Робна размена и платни биланс земље у алтернативном сценарију имају неповољније перформансе због нижих стопа реалног раста извоза робе и услуга (5,7% просечно годишње) и других неповољних кретања у спољном сектору. Увоз би забележио ниску просечну стопу реалног раста од 2%, што би условило смањење спољнотрговинског и текућег дефицита платног биланса на крају 2016. године на -6,7% БДП и -3,0% БДП, респективно.

Остваривање нижих стопа реалног раста БДП предвиђених алтернативним

сценаријом условило би повећање стопе незапослености у 2014. години на 25,3%, а затим би уследило њено благо смањење на 25,2% у 2015. години и на 24,5% у 2016. години.

Пројектовано кретање привредне активности и инвестиција у наредне три године, по алтернативном сценарију, не даје могућност за повећање запослености, поготово у 2014. години, првенствено због отпуштања вишкова запослених у процесу реструктурирања предузећа из портфолија Агенције за приватизацију, као и реструктурирања јавних предузећа и рационализације броја запослених у сектору државе.

Инфлација је у алтернативном сценарију пројектована на 4% годишње у

наредне три године, имајући у виду ниску агрегатну тражњу, фискалну консолидацију, која делује дезинфлаторно, ниже трошковне притиске на цене хране, бољу контролу кретања регулисаних цена, релативну стабилност девизног курса и ниже увозне цене.

**Средњорочни циљеви фискалне политике**

Циљ фискалне политике у средњем року је успоравање раста дуга сектора државе и његово релативно смањење у дугом року, тј. спуштање учешћа дуга у БДП на око 45%, у складу са општим фискалним правилом.

Јавни дуг сектора опште државе је у претходних пар година удвостручен, тако да се процењује да ће на крају 2013. године износити око 64,2% БДП. Повећање стока дуга у овој години последица је већег дефицита, али и повећања издатих гаранција, у складу са ребалансом буџета.

Даље одлагање ограничења раста дуга доводи у питање одрживост јавних финансија, односно могућност финансирања расхода, посебно законских обавеза као што су плате, пензије и социјална давања из буџета која износе више од 80% укупне јавне потрошње.

Повећање дефицита последица је драстично нижих прихода у односу на приходе планиране иницијалним буџетом, за чак 3,0% БДП, те би дефицит био на нивоу прошлогодишњег да ребалансом буџета расходи нису смањени за 1,0% БДП, у нето износу.

Мере фискалне консолидације из 2012. године, на страни прихода, нису дале

очекиване резултате. И поред значајног повећања пореских стопа (ПДВ, добит), агрегатна тражња је смањена као последица пада реалних примања становништва (плате, пензије, остали видови социјалне помоћи), док је истовремено дошло до раста сиве економије и нелегалне трговине (посебно резаног дувана). Стабилизација дуга у наредном периоду оствариће се кроз смањење дефицита, стриктну контролу издавања нових гаранција и одобравања нових пројектних зајмова за финансирање крупних инвестиционих пројеката у области путне, гасне и железничке инфраструктуре, пољопривреде, енергетике итд. Са друге стране, приватизациони приходи од продаје и давања у закуп државне имовине, као и повољни кредити биће искоришћени за превремени откуп скупљег дуга, како би у наредном периоду били смањени укупни трошкови сервисирања дуга (камата и главница).

Смањење дефицита ће се у највећој мери заснивати на прилагођавању на страни

расхода. Политика расхода ће бити усмерена на поштовање посебних фискалних правила, која се односе на индексацију плата и пензија, али и на даље релативно смањење текућих расхода, нарочито расхода за субвенције и буџетске кредите привреди, по основу очекиваног завршетка процеса реструктурирања и приватизације државних и друштвених предузећа.

Средњорочни фискални оквир са предложеним мерама фискалне консолидације

предвиђа значајно смањење дефицита опште државе на 2,3% БДП (3,2%, дефицит са

финансијским трансакцијама) до 2016. године, уз стабилизацију нивоа јавног дуга (Табела 17). Ово подразумева кумулативно прилагођавање на дефициту од 5,4% БДП са расходима који се приказују „испод црте”. Уколико се посматра ниво консолидације без финансијских трансакција „испод црте” онда кумулативно прилагођавање дефицита износи 4,6% БДП.

Кумулативно прилагођавање је рачунато као разлика у дефициту 2014. без мера

и пројектованом дефициту у 2016. години са мерама. Спровођење антицикличне фискалне политике, у средњем року, поштовањем принципа фискалне одговорности и дефинисаног средњорочног фискалног оквира, допринеће смањењу учешћа дуга у БДП. У дугом року очекује се даље смањење дуга до нивоа од 45% БДП, у складу са Програмом за смањење јавног дуга. Везано за обухват дуга, у делу ИИ овог поглавља (Фискални оквир за период од 2014. до 2016. године), при чему дуг опште државе не обухвата део јавног дуга по основу реституције како би се омогућило конзистентно поређење са општим фискалним правилом за дуг.

**Смањење субвенција привреди**

Значајан простор за остварење уштеда на расходима у периоду од 2014. до 2016.

године постоји у домену расхода за субвенције. С тим у вези, планиране су значајне уштеде, и то пре свега кроз смањење субвенција из домена министарстава привреде и пољопривреде за 10% (око 0,2% БДП) и субвенција из буџета локалних самоуправа за 0,1% БДП (што ће се остварити смањењем субвенција локалним комуналним предузећима за фиксни проценат). Ефикасност локалних самоуправа у реструктурирању локалних јавних комуналних предузећа и последичном смањењу субвенција тим предузећима представљаће битан параметар за утврђивање трансфера из буџета Републике буџетима локалних самоуправа. Велики градови (пре свега Београд и Нови Сад) представљају значајне даваоце субвенција локалним јавним

предузећима. Стога је предвиђено да се уштеде које ови градови буду остварили по основу смањења субвенција локалним јавним комуналним предузећима, усмере на финансирање неких програма социјалне помоћ, који ће бити пребачени у надлежност ових градова.

**Смањење расхода за зараде запослених**

У 2014. години ће бити извршена реформа система зарада запослених у јавном

сектору, кроз увођење стандардизованих платних разреда, корекцију коефицијената и начина напредовања и награђивања запослених, корекцију начина утврђивања накнада за чланство у органима управљања, комисијама и сл. Ове измене ће бити праћене одговарајућим променама начина финансирања локалних заједница и фондова обавезног социјалног осигурања, тако да се уштеде остварене по том основу не неутралишу повећањем других расхода ових нивоа државе, већ да доведу до смањења консолидованог фискалног дефицита. Реформа система зарада биће имплементирана до краја прве половине 2014. године. У супротном размотриће се активирање новог фискалног правила, изменама Закона о буџетском систему, чијом применом ће се маса зарада свести на циљани ниво.

Програм реформе система зарада и запошљавања, у циљу смањења расхода за

запослене и повећања ефикасности њиховог рада, као следећи корак ће обухватити и

прилагођавање броја и структуре запослених у јавном сектору реалним потребама, а у складу са приоритетним планом развоја државе који ће бити усвојен до средине 2014 године. Тако ће у 2014. Години бити извршена анализа структуре запослености у оквиру јавног сектора, на основу података из Регистра запослених и других извора, на основу чега ће се направити процене неопходних промена и реструктурирања у јавном сектору. На основу тога, у другој половини 2014. Године биће припремљен програм реструктурирања јавног сектора и одговарајући законски предлози, који ће након одговарајуће јавне расправе бити усвојени до краја те године, како би се током 2015. години отпочело са спровођењем програма. Оквирне процене показују да ће реформа система зарада и оптимизација броја и структуре запослених у јавном сектору довести до смањења расхода за запослене од око 0,6% БДП најкасније од 2015. и 0,45% БДП најкасније почетком 2016. године.

**Реформа јавних предузећа и јавних друштава капитала**

Приоритетне реформске активности и мере за успостављање ефикасног сектора

јавних предузећа су:

* увођење стандарда одговорног корпоративног управљања и стварање одговорног професионалног менаџмента. При томе, обезбедиће се независност управа јавних предузећа и ефикасна контролна улога Владе. Накнаде за управе јавних предузећа зависиће од остварених планова и постигнутих резултата. Тиме би се превазишли проблеми овог дела привреде везани за лоше корпоративно управљање уз мешање државе и политике у привреду, вођење социјалне политике са утицајем државе на политику цена и политику запошљавања код јавних предузећа.
* дефинисање критеријума ефикасности за мерење пословних перформанси јавних

предузећа. Раст ефикасности јавних предузећа подразумева смањење директних и индиректних субвенција и подизање цена услуга јавних предузећа на економски ниво.

Паралелно са утврђивањем критеријума ефикасности потребна је даља либерализација делатности у којима послују јавна предузећа, а које немају карактер природног монопола (производња електричне енергије, превоз у железничком саобраћају, одређене комуналне делатности), што би утицало на повећање ефикасности привреде, бољи квалитет јавних услуга, већу финансијску дисциплину и смањење корупције.

* завршетак претварања великих државних предузећа у акционарска друштва, уз

одговарајуће регулисање њихових специфичности у обављању делатности од општег интереса у нетржишним условима. Корпоратизацијом ће се поједноставити правни оквир и смањити трошкови и ризици пословања, омогућити лакша промена структуре и облика капитала и побољшати услови кредитирања и обезбедити привлачење приватних инвестиција. То ће подстаћи тржишна правила пословања и дугорочно побољшати квалитет јавних услуга.

* повећање ефикасности и продуктивности јавних предузећа на бази бољег управљања, унапређења пословања, технолошких унапређења, рационализације броја запослених и кроз приватизацију јавних предузећа која могу да послују у конкурентским условима, либерализацију цена производа и услуга тих предузећа и подизање цена производа и услуга јавних предузећа до нивоа оправданих трошкова, значајно ће допринети смањењу јавне потрошње и фискалног дефицита путем смањења државних директних и индиректних субвенција.
* транспарентност пословања јавних предузећа кроз редовно објављивање

годишњих/полугодишњих извештаја, као што су збирни извештаји о пословању јавних предузећа, финансијски извештаји, као и извештаји о јавним набавкама, додељеној помоћи, субвенцијама и добијеним гаранцијама, финансијским ризицима, о пословању са повезаним лицима и слично.

* успостављање ефикасног механизма за контролу пословања јавних предузећа. У том циљу утврдиће се правила, садржина и методологија за израду пословних планова и рокови за њихову израду, као и правила и кључних индикатора за оцену успешности пословања јавних предузећа и за оцену рада управе јавних предузећа најмање једном годишње.
* реструктурирање дугова јавних предузећа и постепено прекидање с праксом давања гаранција на задуживање јавних предузећа. На нивоу локалних самоуправа планира се смањење субвенција локалним комуналним предузећима, уз унапређење њихове трошковне ефикасности и подизање цена одређених комуналних услуга. Планирана је приватизација или јавно-приватно партнерство

код локалних комуналних предузећа која немају карактер природног монопола.

**Реформа управљања локалним јавним финансијама**

У циљу јачања фискалне одговорности локалних самоуправа ревидираће се систем трансфера са циљем да се локалне самоуправе подстакну на спровођење планираног реструктурирања локалних јавних предузећа. Тиме би се обезбедило смањење субвенција комуналним предузећима и повећање квалитета њихових услуга. Истовремено би се локалне самоуправе подстакле да у већој мери користе свој фискални капацитет.

Приоритетне активности и мере на унапређењу локалних јавних финансија су:

* побољшање контроле расхода на локалном нивоу и ограничење раста запослености, плата и субвенција у локалним самоуправама, као и пренос одређених надлежности са нивоа Републике на локалну самоуправу у области саобраћајне инфраструктуре, образовања, здравствене и социјалне заштите;
* унапређење јавних политика на локалном нивоу и повећање ефикасности услуга које пружа локална самоуправа, путем већих инвестиција у локалне развојне пројекте и раст трошковне ефикасности инвестиција;
* убрзање процеса враћања имовине локалној самоуправи;
* побољшање пословног амбијента на локалном нивоу кроз уклањање административних баријера, укидање непотребних бирократских процедура, увођење електронске управе и смањење корупције;
* законско регулисање правила (критеријума) за утврђивање нивоа развијености локалних самоуправа која су основ за трансфере јединицама локалне самоуправе;
* повезивање висине трансфера и степена наплате изворних прихода јединица локалне самоуправе.

**3. ОПИС ПЛАНИРАНЕ ПОЛИТИКЕ ЛОКАЛНЕ ВЛАСТИ**

Пројектована макроекономска политика утврђена Пројекцијом основних

макроекономских показатеља за 2015.г. која је објављана на wеb-сајту Министарства

финансија представља полазну основу у планирању буџета Општине Осечина за

2015.г. као и за 216.г. и 2017.г.

Приоритет политике Општине Осечина у наредном периоду је побољшање организације функционисања установа и јавног предузећа како би се на рационалан начин користили ресурси (финансијски и материјални) приликом пружања услуга грађанима. Успостављање одрживог нивоа расхода корисника буџетских средстава у односу на остварене приходе је, такође, један од циљева за наредни период. Локални јавни приходи имаће приоритет у процесу организације управе у циљу стварања услова за ефикасно администрирање свих пореских облика како би се равномерно распоредио терет пореских оптерећења на све грађане општине Осечина.

Један од приоритета биће рационализација пословања на свим нивоима као и

доследно поштовање Закона о буџетском систему, Закона о јавним набавкама и трезорског начина пословања. Такође веома значајно је рад на изради пројеката са којима је могуће аплицирати код одређених финансијских фондова за њихову реализацију а који су у функцији развоја инфраструктуре и развоја заједнице уопште.

Посебну пажњу треба обратити на повећање нивоа квалитета општих јавних услуга према грађанима код свих јавних институција чији је оснивач општина.

У наредном периоду настојаће се да се одржи ниво инвестирања у одржавање јавне инфраструктуре, као и да се успостави повољна клима за инвестирање у Осечину како би се подигао ниво привредне активности и повећао стандард и запосленост грађана. У социјалном делу локалне политике планира се одрживост успостављених института у складу са расположивим могућностима буџета.

Предуслови за пројекцију ових локалних параметара су остварење општих

макроекономских параметара и политика које се планирају са нивоа републике Србије, као и реформи у јавном сектору на локалном нивоу пре свега код јавних предузећа али и код осталих организација и институција основаних од стране Општине Осечина.

**4. ПРОЦЕНЕ ПРИХОДА И ПРИМАЊА И РАСХОДА И ИЗДАТАКА**

**БУЏЕТА ЛОКАЛНЕ ВЛАСТИ**

Законом о буџетском систему утврђено је да се пројектовање прихода и расхода врши за 2015. годину и две наредне године (2016.г. и 2017.г.). Обзиром да са нивоа Републике Србије односно Министарства финансија није стигло упутство за припрему буџета локалне власти за 2015. и за две наредне године, како би смо испоштовали законске обавезе, за пројекцију у 2017.г. користићемо параматре за 2016.г. привремено до достављања наведеног упутства у поступку планирања буџета за 2015.г.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

План Пројекција Пројекција Пројекција

Ек.класиф. Врста прихода 2014 2015 2016 2017

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**711000 Порез на доходак, добит и**

**капиталне добитке 87.601.000 93.636.709 99.807.369 106.384.672**

711110 Порез на зараде 70.000.000 74.823.000 79.753.836 85.009.613

711120 Порез на приходе од

самосталних делатности 7.000.000 7.482.300 7.975.384 8.500.961

711140 Порез на приходе од

Имовине 6.551.000 7.002.364 7.463.820 7.955.685

711160 Порез на приходе од

осигурања лица 50.000 53.445 56.967 60.721

711190 Порез на друге приходе 4.000.000 4.275.600 4.557.362 4.857.692

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**713000 Порез на имовину 27.000.000 28.860.300 30.762.194 32.789.422**

713120 Порез на имовину 22.000.000 23.515.800 25.065.491 26.717.307

713310 Порез на наслеђе и поклон 1.000.000 1.068.900 1.139.341 1.214.423

713420 Порез на капиталне

трансакције 4.000.000 4.275.600 4.557.362 4.857.692

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**714000 Порез на добра и услуге 6.390.000 6.830.271 7.280.385 7.760.164**

714510 Порези, таксе и накнаде

на моторна авозила 4.500.000 4.810.050 5.127.032 5.464.904

714540 Накнаде за коришћење

добара од општег интереса 50.000 53.445 56.967 60.721

714550 Концесионе накнаде и

боравишне таксе 200.000 213.780 227.868 242.885 714560 Општинске и градске

накнаде 1.640.000 1.752.996 1.868.518 1.991.654

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**716000 Други порези 8.000.000 8.551.200 9.114.724 9.715.384**

716110 Комунална такса на фирму 8.000.000 8.551.200 9.114.724 9.715.384

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**733000 Трансфери од других нивоа**

**власти 188.724.000 201.727.083 215.020.898 229.190.775**

733150 Ненаменски трансфери од

Републике у корист нивоа

општина 175.006.000 187.063.913 199.391.425 212.531.320

733150 Текући наменски трансфер од

Републике у корист нивоа

Општина 12.500.000 13.361.250 14.241.756 15.180.288

733250 Капитални наменски трансфери

од Републике у корист нивоа

општина 1.218.000 1.301.920 1.387.717 1.479.167

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**741000 Приходи од имовине 3.100.000 3.313.590 3.531.955 3.764.712** 741150 Камате на средства буџета

општине 300.000 320.670 341.802 364.327 741520 Накнада за коришћење шумског

и пољопривредног земљишта 200.000 213.780 227.868 242.885

741530 Накнада за коришћење простора

и грађевинског земљишта 2.600.000 2.779.140 2.962.285 3.157.500

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**742000 Приходи од продаје добара**

**и услуга 2.997.000 3.203.493 3.414.604 3.639.626**

742150 Приходи од давања у закуп 1.697 000 1.813.923 1.933.461 2.060.876 742250 Таксе у корист нивоа

општина 1.200.000 1.282.680 1.367.209 1.457.308

742350 Приходи општинских органа 100.000 106.890 113.934 121.442

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**743000** **Новчане казне и одузета**

**имовинска корист** **2.550.000 2.725.695 2.905.318 3.096.779**

743320 Приходи од новчаних казни

за прекршаје у корист нивоа

Републике 2.500.000 2.672.250 2.848.351 3.036.058

743350 Приходи од новчаних казни

за прекршаје у корист нивоа

општина 50.000 53.445 56.967 60.721

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**744000 Добровољни трансфери од**

**физичких и правних лица 50.000 53.445 56.967 60.721**

744150 Текући добровољни трансфери

од физичких и правних лица

у корист нивоа општина 50.000 53.445 56.967 60.721

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**745000 Мешовити и неодређени**

**приходи 950.000 1.015.455 1.082.373 1.153.702**

745150 Мешовити и неодређени

Приходи у корист нивоа

општина 950.000 1.015.455 1.082.373 1.153.702

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**772000 Меморандумске ставке за**

**рефундацију расхода из**

**претходне године 295.000 315.325 336.105 358.256**

772110 Меморандумске ставке за

рефундацију расхода из

претходне године 295.000 315.325 336.105 358.256

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**811000 Примања од продаје**

**непокретности 20.000 21.379 22.788 24.289**

811150 Примања од продаје

непокретности у корист

нивоа општина 20.000 21.379 22.788 24.289

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**УКУПНИ ПРИХОДИ И ПРИМАЊА 327.677.000 350.253.945 373.335.680 397.938.502**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**5. ОБИМ СРЕДСТАВА КОЈИ МОЖЕ ДА САДРЖИ ПРЕДЛОГ**

**ФИНАНСИЈСКОГ ПЛАНА ДИРЕКТНИХ И ИНДИРЕКТНИХ**

**КОРИСНИКА СРЕДСТАВА БУЏЕТА ЛОКАЛНЕ ВЛАСТИ ЗА**

**БУЏЕТСКУ 2015.Г. СА ПРОЈЕКЦИЈАМА ЗА ДВЕ НАРЕДНЕ**

**ФИСКАЛНЕ ГОДИНЕ**

Полазна основа за планирање буџета за 2015. годину су укупни приходи и примања, као и расходи и издаци планирани буџетом за 2014. годину, као и процена извршења истих до краја 2014. године.

**Обим финансијских средстава буџетски корисници могу планирати са увећањем до 6,89 % у односу на утврђену полазну основу.**

Буџетски корисници дужни су да се, при изради својих финансијских планова, придржавају наведеног обима средстава, као и смерница које су дате у даљем тексту овог Упутства.

**Пројекција расхода директних корисника (лимити)**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

План Пројекција Пројекција Пројекција

О п и с 2014 2015 2016 2017

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

СКУПШТИНА ОПШТИНЕ 8.008.000 8.559.751 9.123.839 9.725.100

ПРЕДСЕДНИК ОПШТИНЕ И

ОПШТИНСКО ВЕЋЕ 5.862.000 6.265.892 6.678.814 7.118.948

ОПШТИНСКА УПРАВА 313.807.000 335.428.302 357.533.027 381.094.454

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**УКУПНО: 327.677.000 350.253.945 373.335.680 397.938.502**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**6. СМЕРНИЦЕ ЗА ПРИПРЕМУ СРЕДЊОРОЧНИХ ПЛАНОВА**

**ДИРЕКТНИХ И ИНДИРЕКТНИХ КОРИСНИКА СРЕДСТАВА БУЏЕТА**

**ЛОКАЛНЕ ВЛАСТИ**

Локална власт у 2015. години може планирати масу средстава потребну за исплату дванаест месечних плата запослених које се финансирају из буџета локалне власти, полазећи од укупног износа средстава за плате који је планиран у складу са одредбама Закона о буџету Републике Србије за 2014. годину увећаног највише до 1,5% у 2015.г., као и у 2016.г. и 2017.г., при чему се ограничење односи на укупно планиране плате из буџета локалне власти, на економским класификацијама 411 - Плате, додаци и накнаде запослених (зараде) и 412 - Социјални доприноси на терет послодавца. Подразумева се да су исплате плата вршене у складу са Законом о платама у државним органима и јавним службама („Службени гласник РС", бр. 34/01, 62/06, ...10/13 и 55/13) и Уредбом о коефицијентима за обрачун и исплату плата именованих и постављених лица и запослених у државним органима („Службени гласник РС", бр. 44/08 - пречишћен текст и 2/12), као и да није било исплата награда и бонуса предвиђених посебним и појединачним колективним уговорима (осим јубиларних награда за запослене који су то право стекли у 2013. години), као ни награда и бонуса који према међународним критеријумима представљају нестандардне, односно не транспарентне облике награда и бонуса. Ограничење масе средстава односи се и на све остале економске класификације у оквиру групе 41 - расходи за запослене, односно маса средстава која се односи на све остале економске класификације, такође може бити увећана максимално до 1,5% у односу на 2014.годину.

Законом о буџетском систему уређено је да ће се фискална правила која уређују

кретање плата и пензија примењивати и након 2016. године, с тим што ће се у априлу плате и пензије усклађивати збиром стопе раста потрошачких цена у претходних шест месеци и дела стопе реалног раста БДП у претходној години изнад 4%, а у октобру усклађиваће се стопом раста потрошачких цена у претходних шест месеци, све док учешће пензија у БДП не достигне 10%, а учешће плата 8%.

**Планирање броја запослених у 2015. Години**

Законом о одређивању максималног броја запослених у локалној администрацији („Службени гласник РС", број 104/09) одређује се укупан максималан број запослених у органима јединица локалне самоуправе установама које се финансирају из буџета (осим установа у области образовања, здравства и предшколских установа), привредним друштвима и другим облицима организовања чији је једини оснивач јединица локалне самоуправе (осим јавних предузећа), а који се финансирају из буџета (члан 1. Закона).

Законом о буџетском систему у члану 27е став 34 уређено је, између осталог и да, корисници јавних средстава не могу заснивати радни однос са новим лицима ради

попуњавања слободних, односно упражњених радних места до 31. децембра 2015. године.

Изузетно од става 34. овог члана, радни однос са новим лицима може се засновати уз сагласност тела Владе, на предлог надлежног министарства, односно другог надлежног органа, уз претходно прибављено мишљење Министарства.

Укупан број запослених на одређено време због повећаног обима посла, лица

ангажованих по уговору о делу, уговору о привременим и повременим пословима, преко омладинске и студентске задруге и лица ангажованих по другим основама, код корисника јавних средстава, не може бити већи од 10% укупног броја запослених.

Изузетно од става 36. овог члана, број запослених на одређено време због повећаног обима посла, лица ангажованих по уговору о делу, уговору о привременим и повременим пословима, преко омладинске и студентске задруге и лица ангажованих по другим основама, код корисника јавних средстава, може бити већи од 10% укупног броја запослених, уз сагласност тела Владе, на предлог надлежног министарства, односно другог надлежног органа, уз претходно прибављено мишљење Министарства.

**Група конта 42 - Коришћење услуга и роба**

У оквиру групе конта 42 потребно је максимално сагледати могућност уштеде пре свега, у оквиру економских класификација 422 - Трошкови путовања, 423 - Услуге по уговору и 424 -

Специјализоване услуге, а настојати да се не угрози извршавање сталних трошкова (421 – Стални трошкови).

**Група конта 45 – Субвенције**

У складу са политиком расхода за 2014. годину, којом је предвиђено смањивање расхода за субвенције на свим нивоима власти, потребно је да се расходи за субвенције у 2015. години и на нивоу јединица локалне самоуправе планирају у минималном износу.

**Група конта 48 - Остали расходи**

Остали расходи планирају се у износу који је опредељен одлуком о буџету за 2014. годину. У циљу транспарентнијег приказивања средстава намењених за финансирање редовног рада политичких субјеката, у складу са Законом о финансирању политичких активности („Службени гласник РС", број 43/11), потребно је, у опису апропријације економске класификације 481 - Дотације невладиним организацијама, посебно исказати средства за наведену намену.

**Класа 5 - Издаци за нефинансијску имовину**

Набавке административне, канцеларијске опреме, аутомобила и осталих основних средстава за редован рад потребно је планирати уз максималне уштеде, тако да се само врше набавке средстава неопходних за рад.

Важно је да корисници не исказују као капиталне издатке текуће поправке и одржавање

зграда, објеката и опреме, већ да расходе за те намене (за молерске, зидарске радове, поправке

електронске и електричне опреме итд.) планирају на апропријацији економске класификације 425 - Текуће поправке и одржавање, а само ако се ради о капиталном инвестиционом одржавању и средства за капиталне пројекте треба планирати на контима групе 51, 52 и 54.

**7. ПОСТУПАК И ДИНАМИКА ПРИПРЕМЕ БУЏЕТА ЛОКАЛНЕ ВЛАСТИ**

**И ПРЕДЛОГА ФИНАНСИЈСКИХ ПЛАНОВА ДИРЕКТНИХ**

**КОРИСНИКА СРЕДСТАВА БУЏЕТА ЛОКАЛНЕ ВЛАСТИ**

**На основу упутства за припрему нацрта буџета и средњорочних планова,**

**корисници буџетских средстава израђују предлог средњорочног и годишњег**

**финансијског плана.**

**Предлог финансијског плана обухвата:**

**1) Расходе и издатке за 2015.г. и две наредне године, исказане по буџетској**

**класификацији (у складу са обрасцима који су саставни део овог упутства) као и по програмској класификацији.**

**2) Детаљно писано образложење расхода и издатака, као и извора финансирања.**

**3) Детаљно писана израда програмског дела буџета.**

**4) Предлог капиталних пројеката.**

**Предлог финансијског плана обавезно мора садржати писано објашњење и образложење планираних расхода и издатака извора из којих ће се они финансирати.**

У складу са чланом 122. Закона о буџетском систему, одредбе овог закона, које се односе на програмски део буџета, примењиваће се поступним увођењем за поједине

кориснике средстава буџета Републике Србије, а у целини од доношења закона о буџету Републике Србије и одлука о буџетима локалне власти за 2015. годину.

У том смислу постоји обавеза и корисника буџета да припреме и предлоге

финансијских планова (као саставног дела програма пословања/рада) по програмском

моделу.

У циљу уходавања на нов начин припрема финансијских планова за 2015.г.

примењиваће се и програмски и линијски модел буџетирања.

Корисници буџета Општине Осечина могу на интернет страници Министарства финансија, као и на званичном сајту општине Осечина преузети Упутство за израду програмског буџета које је потребно користити за припрему предлога финансијских планова за 2015.г. и две наредне године. Нарочито је потребно обратити пажњу на шифарник програма, програмских активности и пројеката који су дати у прилогу овог упутства.

**Рок за подношење предлога финансијских планова корисника буџета је 01.09.2014.г.**

**ОДЕЉЕЊЕ ЗА БУЏЕТ, ПРИВРЕДУ И ЈАВНЕ СЛУЖБЕ**

Број: 400-75/2014 НАЧЕЛНИК ОДЕЉЕЊА,

Дана: 28.07.2014. год. Весна Павловић, с.р.